Isigidimi Sama-Xosa

Ipepa Lama-Xosa

Lenyanga.

Pambili nto zak’wetu!

Lihlaulelwa 5s. ngonyaka  
kwase kuqaleni.

Vol. XVII. LOVEDALE, SOUTH AFRICA, NOVEMBER 1, 1887. No 220.

Isigidimi Sama-Xosa

Qondani ke ngoko ukuba sekuyiminyaka emashumi matandatu anesitandatu bewuqubile lomsebenzi. Oyena upokele kwasentloko kulomsebenzi ngu Rev. J. Bennie, oyena yise wenteto yesi Xosa ebaliweyo, osel’engumfi namhla, waya kupumla, nokuya kuxamla umvuzo wake. Kute emva kwake kwafika u Rev. W. Thomson osel’ebagele namhla, kuba ubudala bake yiminyaka emashumi asitoba anesine usel’elinde ngonyamezelo ukubi- zwa yinkosi yake, ukuba aye kudibana nabo abesebenza kunye nabo, kwanabo bakutshwa ebunyameni ngentsebenzo yake, bangena ekukanyeni, abamanduleleyo ukuya kwi Komkulu lo Yise.

Bate abantsundu bakuba pantsi kwamandla emfundiso zabafundisi, basebeyilahla imbola, batanda ukwambata ingubo zase Mlungwini, kwaye kusanda ngokunjalo ukufuneka kwempahla yase Mlungwini, ngangenani lokwanda kwempembelelo yabafundisi; enditi lentlanganiso iyakwanela xa nditi—“ Kungenxa yabafundisi singenise kangaka nje ngempahla etengwa ngabantu abantsundu.” Abantsundu abangama Krestu okuqala ukutyoboza kumasiko akowabo abazuzanga konwaba kumakowabo. Baba zincekevu nezicululwane ezingamatyanti kumasiko amandulo akowabo, aza abizwa ngokuba ngamagqoboka, kwaye oko ikukuti “ batumbukile.” Eligama belifudula lisisigxeko nangani lingasenjalo namhla, kuba baninzi abasebezibiza ngalo, pofu bengento nalo. Ekubeni ndibonisile ubume ekwakububo ukufika kwabafundisi bokuqala, ndiyakuke ndipendule kafutshane ezindawo zicasa umsebenzi wabafundisi. Enye yezondawo yile iti—Kunamagqobbka, kulunge ukuqesha kwa amaqaba kunge kunye kwani. Ndingati nam ngokwam sendineminyaka emashumi mahlanu ndiqesha abantu abantsundu abangama Krestu kwane miginwa, ndazifumana zonke ezo ndidi. Babako abalungileyo, nabangalungileyo nabafane benze, kuzo zombini ezo ntlobo. Ndibe ndipangwa ngabaheyideni, kodwa akuzange kube njalo kwaba ngamagqoboka. Lomntu uligqoboka, usel’ekululekile yena kwizono eziraula ngobusulu, kunoninzi Iwabanye abantu abantsundu. Zezona zitshabalalisa kunene pakati kwamafama ale Koloni, ezo zokubiwa kwempahla ehambayo enje ngenkomo. Kodwa ke kungati kanti kwaba bantu bacasene namagqoboka kuko abangazange bawaqeshe nokuwaqesha oku, kuti okunye babe babeqeshe amakoba awo, kuti okunye babe babesiba baqesha wona amagqoboka kanye, kanti baqeshe abantu ababegxotwe esikolweni ngenxa yenkohlakalo.

Kunyanisekile kona ukuba abantu basezikolweni bali- nda umvuzo ongapezulu kunamaqaba ngentsebenzo yabo. Liti iqaba lisebenze nokuba yiminyaka mitandatu pantsi ko Mlungu, lifumana ishumi lesheleni ngenyanga, okunye lizuza inkomo ngonyaka. Kuti ke ekupeleni kweloxa, libe selicolile lasisityebi sempahla, kanti xa ib’iligqoboka elo, yonke lomali bekuya kufuneka litenge ingubo zokwambata kunye nosapo Iwalo ngayo, lize ngoko liti ekupeleni kwelo xesha lipele lisekwayilanto laliqeshwe liyiyo.

Nge 1860, bekuko ulubo oluninzi Iwenkomo zamafama. Ndati ke ngenxa yalonto, ndamisa umteto ote nqi, kuzo zonke izibonda ezipantsi kwam, ukuti maze ziti zakufumana umntu ofika equba inkomo evela nazo e Mlungwini eza nazo e Maxoseni apa zimzise kum onjalo.

Kute kungekabi kade emva koko, sati esinye isibonda safika e ofisini yam, siquba ndoda itile, inxibe kakuhle ngokwasesikolweni, ifunyenwe iquba inkomo ezilishumi. Isibonda eso sabonakala sinexala nenyungu ngalomntu simbambileyo, sasicinga ukuti singaba sigqitisile kumteto ebesiwunikelwe, kuba lomntu simbambileyo ete uligqoboka, waye enayo ne Bayibile, etsho wati kweso

*NGO-LWE-SIBINI, NOVEMBER* 1, 1887

INTETO KA HON. C. BROWNLEE.

Lenteto ilandelayo yenziwa ngu Hon. C. Bbownlee pambi kwe ngqungqutela yentlanganiso yabafundisi eb’ise Qonce ngo July, ngosuku Iwesi 6. Yonke inteto yake ayenze kulontlanganiso, iyakuvula amehlo abantu abaninzi, abamhlope nabamnyama malunga nendawo abebemise kuzo ingcinga zabo, inxenye ngo Hon. C. Bbownlee ngokwake malunga nabantu abantsundu, inxenye malunga nabantu abantsundu ngokwabo, ngokukodwa inxenye yabantu abamhlope enengcinga ezigwenxa ngabantu aba- ngamagqoboka.

Yenjenje ke ukuqala kwayo—Ndiceliwe ukuba make ndenze ipepa malunga nomsebenzi wabafundisi, ndenzele lentlangamso. Eyona ndawo indinqabele kakulu ibe yeyokuba azi ndingayitini na lendawo ibanzi ne nkulu kangaka, ukuyicutela kweli xeshana lifutshane kangaka langokuhlwa nje.

Obu buko benu niko nje kulentlanganiso bubonisa ukuba niwunonelele umsebenzi wabafundisi pakati kwabaheyideni, naye nikolwa nokukolwa kumsebenzi olungileyo abawenzayo. Akusafanele ngoko ukuba ndinizamele kwimfanelo enimeleyo ngobu Krestu yokuncedisa ekutunyelweni kwe Gospeli kwimiginwa. Sendiyakuti ndike nganeno, ndilinge ukupendula inxalenye yendawo ezicasene nomsebenzi wabafundisi ndibonise ukuba, nokuba kungezizatu zokuzikangelela awetu amalungelo na, nokuba kungenxa yenzuzo esingenelayo na, kulilungelo letu kona ukuwuxasa umsebenzi wabafundisi, nokubaguqula abahe- heyideni.

Ndiyakuti ekubeni ndiquba nje, ndimane ndisenza iziqonga zenyaniso ezityebisa into endiyitetayo, ndibonise ngokubalisa ngezinto eke ndazibona nam ngokwam, kwesisituba seminyaka emashumi matandatu. Ubawo (Buluneli) wafika pakati kwama Ngqika nge 1820, ndaza mna ndazalelwa e Gwali (Chumie) nge 1828. Ke ngoko ndinobunqina obususela kwa kwezo mini zokuqala.

Ngezo mini zokuqala bekungekanxitywa ngubo nampahla zase Mlungwini, ngapandle kwa maso nentsimbi, nocingo Iwexina namaqula-qosha, Bekulinywa ngemihlakulo yemitati, neyemigalagala, efana namapini *esihlenge* (canoe). Imikala ibiye yomgxam, intambo zayo kuncweIwa esikumbeni senkomo singasukwanga. Izembe ibise ngu *mengcane,* obetengwa ngenkomo oko. Bekungekabiko zitya zase Mlungwini ezinje ngo ngxawu, nezikotile, njalo-njalo. Ukupela kwempahla ebekutengiselwana ngayo ngamaxa atile, yileyo ebiman’ukubako e Nqakayi, nayo leyo ibingenisa amakulu amabini kupela ngonyaka, £200.— Inkosi zama-Xosa bezisambata iminweba yezingwe, aye amadoda (abantu nje) esambata imigqweto ; abafazi, ingubo zenkomo. Amadoda eb’engati nyi ekaya ngapandle kwezixobo zawo, ebedaye nazo nasezityalikeni kuqala, xa kude kwabako abavumileyo ukuya kuzingena.

Ama-Xosa ebengena zincwadi. Abafundisi bokuqala, bamelwa kukuke bayifunde inteto, bazi namaqule (clicks) ayo, ukuze bade bacwangcise le alfabet sinayo nje, ngokulungelelene nenteto yama-Xosa.

I